Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1880

8. Megjegyzések 8.1. Ha a vizsgálandó minta tiamint (B1-vitamin) tartalmaz, annak kromatográfiás csúcsa közvetlenül az amprolium csúcsa elõtt jelenik meg. A leírt kromatográfiás körülmények között a csúcsok megfelelõen elválnak egymástól. Amennyiben kationcserélõ oszlopunkon mégsem válnának el megfelelõen az említett csúcsok, az eluens (3.6.) acetonitril tartalmát 50%-ban cseréljük ki metanolra. 8.2. Egy másik ajánlott kromatográfiás rendszer: A módszerben csak az eluens (3.6.) és a kromatográfiás oszlop változik (4.1.1.): Eluens oldat: Acetonitril/víz elegye, amely tartalmaz 65% acetonitrilt, 4 mM DOSS-t, 0,3% DEAt és 1,0% ecetsavat, ahol DOSS: dioktil-szulfo-szukcinát DEA: dietilamin Kromatográfiás oszlop: LUNA C18 , 5 µm, 150 × 4,6 mm vagy egyéb a célnak megfelelõ elválasztó oszlop. 8.3. A Brit Gyógyszerkönyv alapján az amprolium 0,02 mol/l-es oldata, amelyet 0,1 mol/l sósavoldattal készítünk, 242 és 262 nm-en rendelkezik elnyelési maximummal. Az abszorbancia értékek 0,84, illetve 0,80. XXVIII. Diklazuril folyadékkromatográfiás meghatározása

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes